Miezul verii în deșertul chilian Aatacama.
La căderea nopții, telescoapele observatoarelor ESO tocmai își încep observațiile.
Dar dintr-o dată un fenomen ciudat apare în depărtare.
Oare ce ar putea fi?
Să aruncăm o privire mai atentă!
Aceasta este ESOcast!
Informaţii ştiinţifice de ultimă oră şi viața din spatele scenei la ESO, Observatorul Sudic European.
Este 20 ianuarie 2015 și foto-ambasadorul ESO Petr Horálek
captează pe film frumusețea Căii Lactee la observatorul La Silla.
Dintr-o data o serie de sclipiri de lumină roșie de scurtă durată apar din senin deasupra orizontului.
În același timp, la aproape 600 de kilometri de La Silla,
un grup de furtuni masive face ravagii peste nordul Argentinei.
Îndreptându-și aparatul de fotografiat în direcția sclipirilor,
Petr fotografiază aspectele foarte ciudate și rare cunoscute sub numele de Red Sprites (apariții roșii).
Aceasta îl face parte a unui mic grup de oameni care au reușit să le înregistreze cu succes
și este pentru prima dată când au fost captate de la un observator astronomic major.
O săptămână mai târziu, Petr călătorește spre nord pentru a fotografia cerul nopții la Observatorul ESO Paranal.
Cu doar câteva ore înaintea zorilor,
este încă o dată martor al unei rafale de sclipiri ciudate deasupra Anzilor.
Din perspectiva lui Petr, acestea par să vină din direcția centrului proeminent al Căii Lactee.
Dar acestea provin de fapt de la un alt complex imens de furtuni aflat deasupra Argentinei,
la mai mult de 600 de kilometri de Paranal.
Furtunile sunt atât de puternice încât Petr poate observa și documenta un alt aspect al activității lor.
În atmosfera superioară aceste furtuni generează unde gravitaționale
și formează valuri în stratul verzui de strălucire atmosferică nocturnă.
Dar ce sunt aceste apariții eterice ciudate?
În timpul furtunilor, cele mai multe descărcări nor-sol sunt cele denumite fulgere negative
deoarece transferă sarcini negative către sol.
Abia cinci la suta din totalul descărcărilor sunt fulgere pozitive nor-sol,
care transferă sarcini pozitive dinspre norii de furtună către sol.
De până la zece ori mai puternic decât fulgerul negativ,
fulgerul pozitiv pare a fi ceea ce face din atmosfera Pământului un loc de joacă pentru aparițiile roșii.
Aparițiile roșii sunt o manifestare a proceselor electrice complexe de mare altitudine.
Ele apar - dansând pe cerul întunecat al nopții -
ca siluete roșii compuse din mărgele, falduri și lujeri de lumină.
Aceste sclipiri neobișnuite se formează la altitudini de până la 90 de kilometri
și capătă nuanța roșie distinctă de la moleculele de azot excitat din atmosferă.
Aparițiile roșii au fost mai întâi sugerate din motive teoretice în 1925
de fizicianul scoțian Charles Wilson.
Dar n-au fost văzute până în 1989 când oamenii de știință de la Universitatea din Minnesota
au reușit să capteze pe film prima imagine a unei apariții roșii în timp ce fotografiau aurore.
Și doar câțiva ani mai târziu, Observatorul NASA Compton Gamma Ray
a reușit să descopere exploziile gamma deasupra furtunilor cu trăsnete
- o altă consecință a activității fulgerelor în atmosfera inferioară.
Astronauții au o vedere deosebit de avantajoasă din spațiu
pentru a fotografia aparițiile folosind chiar și camere digitale normale.
Din spațiu, acestea apar la scurt timp după producerea fulgerului corespunzător.
În această imagine luată din spațiu, sunt surprinse atât apariția roșie cât și fulgerul.
Exista mai multe categorii de străfulgerări atmosferice la mare altitudine pe Pământ,
cunoscute ca fulgere de atmosferă superioară.
Oamenii de știință au speculat chiar că fenomene similare ar putea avea loc pe alte planete din Sistemul Solar.
Aparițiile roșii ar putea fi fenomenul de strălucire atmosferică înaltă cel mai frecvent fotografiat pe Pământ,
dar pot apărea destul de vag surprinse de camera foto.
În plus, ora și locul exact al apariției lor pe cer este cu desăvâșire imprevizibil.
Acestea au fost descoperite deasupra unor furtuni puternice și mari -
dar numai pentru o fracțiune de secundă.
Acești factori le fac foarte greu de documentat și studiat.
Aparițiile roșii rămân misterioase,
și orice nouă imagine cu ele este valoroasă pentru oamenii de știință care încearcă să studieze
aceste apariții evazive care dansează deasupra furtunilor.
Iar acum și ESO a contribuit cu o mică piesă la acest puzzle uluitor din atmosfera Pamantului...
Transcrierea: ESO; Traducerea: Daniela H.S.